title: I Basong Belang Kalikukun
text: Katuturan satua, wénten jadma pagunungan maparab Pan Pangkung. Ipun polih nuduk Basong Cenik, mabulu putih tultul kuning sakadi rupan kulit kayu kalikukun. Matan ipun linglang, putih abesik miwah kuning abesik. Tlapakan batis ipun makapatpat madaging usehan. Lantes Basong punika kaadanin Basong Belang Kalikukun olih Pan Pangkung.